Այնտեղ պառկած' արձագանքները լսելիս Զելիհան հանկարծ հիշեց, որ ուշացել է ընթրիքից: Նրան հետաքրքրեց, թե սեղանին ինչ են դնելու, երեք քույրերից որ մեկն է ճաշը պատրաստելու: Քանի որ քույրերից յուրաքանչյուրը մի ճաշատեսակ էր լավ պատրաստում, ապա կախված օրվա խոհարարից' սեղանին տարբեր կերակուր էր դրվում: Սակայն այսօր սիրտը բիբարով տոլմա էր ուզում: Քույրերից յուրաքանչյուրը յուրովի էր պատրաստում այդ պարզ, բայց ընտիր ճաշատեսակը: Բիբարով տոլմա... Երբ սարդը սկսեց իջնել, Զելիհայի շնչառությունը ծանրացավ: Չնայած դեռ փորձում էր նայել առաստաղին' զգում էր, որ նույն տարածության մեջ մյուսների կողքին տեղ չունի: Շուտով ոտք դրեց Մորփեոսի թագավորություն: